**PROJEKTS**

**Daugavpils valstspilsētas pašvaldības domes saistošo noteikumu projekta “Saistošie noteikumi par līdzfinansējumu Daugavpils pilsētas Bērnu un jauniešu centra “Jaunība” interešu izglītības programmās” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | Atbilstoši Pašvaldību likuma 4. panta pirmās daļas 4. punktam, viena no pašvaldību autonomajām funkcijām ir gādāt par iedzīvotāju izglītību, tostarp interešu izglītības un pieaugušo izglītības pieejamību. Saskaņā ar šā panta otro daļu pašvaldība autonomās funkcijas pilda atbilstoši ārējiem normatīvajiem aktiem un noslēgtajiem publisko tiesību līgumiem.Saskaņā ar Izglītības likuma 17. panta pirmo daļu katras pašvaldības pienākums ir nodrošināt bērniem, kuru dzīvesvieta deklarēta pašvaldības administratīvajā teritorijā, iespēju īstenot interešu izglītību un atbalstīt ārpusstundu pasākumus, trešās daļas 1. punktu – pašvaldība ir tiesīga dibināt interešu izglītības iestādes.Pašvaldība ir dibinājusi bērnu un jauniešu interešu izglītības iestādi “Daugavpils pilsētas Bērnu un jauniešu centrs “Jaunība”” (turpmāk – Iestāde), kas īsteno pašvaldības kompetenci interešu izglītības jomā (Iestādes nolikums pieejams - <https://www.daugavpils.lv/pasvaldiba/dokumenti/normativie-akti?dokument=6175>, informācija par Iestādē īstenotām interešu izglītības programmām pieejama - <https://www.viis.gov.lv/registri/iestades>).Atbilstoši Izglītības likuma 14. panta pirmās daļas 24. un 48. punktā noteiktajam deleģējumam Ministru kabinets ir izdevis 2001. gada 28. augusta noteikumus Nr. 382 “Interešu izglītības programmu finansēšanas kārtība” (turpmāk – MK noteikumi Nr. 382), 2. punktā nosakot, ka programmas īsteno no valsts budžeta līdzekļiem, no pašvaldību un citu juridisko personu līdzekļiem, kā arī no fizisko personu līdzekļiem. Tomēr MK noteikumos Nr. 382 deleģējums izdot pašvaldībai saistošos noteikumus nav ietverts. Savukārt Izglītības likuma 12. panta 21daļā ir ietverts deleģējums pašvaldībai izdot saistošos noteikumus, paredzot daļēju maksu kā līdzfinansējumu par izglītības ieguvi tikai attiecībā uz pašvaldības dibinātajām profesionālās ievirzes izglītības iestādēm. Tādējādi, ja pašvaldības autonomo funkciju izpildes apjoms nav konkrēti reglamentēts tiesību normās, tā ir pašas pašvaldības izvēle noteikt, kādas darbības tā veiks, lai pilnvērtīgi nodrošinātu savas autonomās funkcijas izpildi[[1]](#footnote-1). Savukārt, kad pašvaldība šo izvēli ir izdarījusi, tai izvēlētā veida nodrošināšanā jāpiemēro atbilstošās tiesību normas[[2]](#footnote-2).Ar mērķi nodrošināt kvalitatīvu interešu izglītības procesu un tā materiāli tehniskās bāzes sistemātisku pilnveidošanu, Daugavpils dome 2022. gada 15. decembrī izdeva saistošos noteikumus Nr. 33 (turpmāk – Saistošie noteikumi Nr. 33), paredzot līdzfinansējumu par interešu izglītības programmas apguvi Iestādē.1. **Problēmas raksturojums**

Ar Daugavpils valstspilsētas pašvaldības domes 2023. gada 13. jūlija lēmumu Nr. 446 pašvaldībā ar 2024. gada 1. janvāri ir izveidota vienota pašvaldības iestāžu centralizētā grāmatvedība, tostarp veikta grāmatvedības uzskaites sistēmu pielāgošana pašvaldības iestādes “Daugavpils pašvaldības centrālā pārvalde” centralizētam grāmatvedības uzskaites modelim.Līdz ar to ir nepieciešams mainīt samaksas kārtību par interešu izglītības programmas apguvi Iestādē, nosakot, ka:* līdzfinansējumu maksā, pamatojoties uz izrakstīto rēķinu (sk. saistošo noteikumu projekta 7. punktu);
* rēķinu par iepriekšējo mēnesi izraksta līdz kārtējā mēneša 15. datumam, un līdzfinansējumu par iepriekšējo mēnesi atbilstoši rēķinam maksā līdz kārtējā mēneša beigām (sk. saistošo noteikumu projekta 8. punktu);
* līdzfinansējuma maksu par visu mācību gadu var veikt avansā. Ja izglītojamais izstājas no Iestādes, avansā iemaksātais līdzfinansējums tiek atmaksāts likumiskajam pārstāvim (sk. saistošo noteikumu projekta 9. punktu).
1. **Problēmas raksturojums**

Atbilstoši Pašvaldību likuma pārejas noteikumu 6. punktam, pašvaldības domei jāizvērtē uz likuma “Par pašvaldībām” normu pamata izdoto saistošo noteikumu atbilstība šim likumam un jāizdod jauni saistošie noteikumi atbilstoši šajā likumā ietvertajam pilnvarojumam.Ņemot vērā to, ka Saistošie noteikumi Nr. 33 ir izdoti saskaņā ar likuma “Par pašvaldībām” 43. panta trešo daļu, pašvaldība veica izvērtējumu un sagatavoja jaunus saistošos noteikumus, saglabājot Saistošajos noteikumos Nr. 33 noteikto, izņemot samaksas kārtību par interešu izglītības programmas apguvi Iestādē.Ar saistošo noteikumu projekta spēkā stāšanās brīdi spēku zaudēs Saistošie noteikumi Nr. 33. |
| 1. Fiskālā ietekme uz pašvaldības budžetu
 | Saistošo noteikumu projekts Daugavpils valstspilsētas pašvaldības budžetu tieši neietekmē.Saskaņā ar Saistošajiem noteikumiem Nr. 33 2023. gadā līdzfinansējamo interešu izglītības programmas apguva 2464 izglītojamie, no kuriem:* 805 izglītojamie tika atbrīvoti no līdzfinansējuma maksas;
* saņemtais līdzfinansējums – 49853,02 *euro*.

Likumisko pārstāvju (vecāku) līdzfinansējums netiek palielināts. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Bērniem un jauniešiem tiks nodrošināta iespēja attīstīt savas prasmes un spējas atbilstoši vecumam, interesēm, individuālajām vajadzībām un vēlmēm. Tāpat saistošo noteikumu projektā tiek saglabāti Saistošajos noteikumos Nr. 33 noteiktie nosacījumu izglītojamo atbrīvošanai no līdzfinansējuma maksas.  |
| 1. Ietekme uz administratīvajām procedūrām un to izmaksām
 | Saistošo noteikumu projekts maina līdzšinējo līdzfinansējuma samaksas kārtību par interešu izglītības programmas apguvi Iestādē.Saistošo noteikumu piemērošanā persona var vērsties Iestādē - <https://www.jauniba.lv/?rub=1&sub=13>.  |
| 1. Ietekme uz pašvaldības funkcijām un cilvēkresursiem
 | Saistošie noteikumi izstrādāti Pašvaldību likuma 4. panta pirmās daļas 4. punktā noteiktās autonomās funkcijas izpildei – gādāt par interešu izglītības pieejamību.Saistošo noteikumu projekta īstenošanā netiks uzlikti jauni pienākumi vai uzdevumi esošajiem darbiniekiem, veidotas jaunas darba vietas u.tml.Iestādes visu finanšu līdzekļu un materiālo vērtību uzskaiti veic pašvaldības iestāde “Daugavpils pašvaldības centrālā pārvalde”.   |
| 1. Informācija par izpildes nodrošināšanu
 | Saistošo noteikumu projekta izpildi organizēs un nodrošinās Iestādes direktors. Izglītojamo apmeklētības uzskaiti veiks līdzfinansējamās interešu izglītības programmas pedagogs. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi ir piemēroti iecerētā mērķa sasniegšanas nodrošināšanai. Vecāku līdzfinansējums tiks novirzīts: 1. mācību līdzekļu un aprīkojuma iegādei, atbilstoši interešu izglītības programmas specifikai;
2. pedagogu atalgojumam interešu izglītības programmās.
 |
| 1. Izstrādes gaitā veiktās konsultācijas ar privātpersonām un institūcijām
 | Saistošo noteikumu projekts izstrādāts sadarbībā ar Daugavpils pilsētas Izglītības pārvaldi.Saistošo noteikumu sagatavošanas procesā jautājumā par daļējas maksas noteikšanu par interešu izglītības programmas apguvi pašvaldībā saņemts Izglītības un zinātnes ministrijas viedoklis (20.02.2024. vēstule Nr. 4-7e-PAD/24/8) un Vides aizsardzības un reģionālās attīstības ministrijas viedoklis (29.02.2024. vēstule Nr. 1-13/1334).Sabiedrības viedokļa noskaidrošanai saistošo noteikumu projekts publicēts pašvaldības tīmekļvietnē [www.daugavpils.lv](http://www.daugavpils.lv) sadaļā “Sabiedrības līdzdalība”, termiņš viedokļu iesniegšanai – no 2024. gada 13. marta līdz 2024. gada 27. martam. Par saistošo noteikumu projektu viedokļi netika saņemti. |

Daugavpils valstspilsētas pašvaldības domes priekšsēdētājs A.Elksniņš

1. Satversmes tiesas 2019. gada 5. marta sprieduma lietā Nr. 2018-08-03 12.1. punkts; [↑](#footnote-ref-1)
2. Latvijas Republikas Senāta Administratīvo lietu departamenta 2020. gada 10. jūlija sprieduma lietā Nr. A420334617 9. punkts. [↑](#footnote-ref-2)